– Det var jævlig ekkelt, og det var dyr der nede

Cato (20) satt fast i utedo i Drammen

DRAMMEN (VG) Cato Berntsen Larsen (20) skulle hente opp en mobiltelefon da han ble sittende bom fast i utedoen.

Oppdatert 19. februar 2019

Artikkelen er over fire år gammel

Det var Drammens Tidende som omtalte den noe spesielle nyheten først.

VG møter Cato Berntsen Larsen utenfor legevakten der han akkurat har vært til sjekk etter en times tid nede i utedoen.







English version: Stuck in public toilet tank for one hour

– Det var jævlig ekkelt – det verste jeg har opplevd. Det var dyr der nede også, begynner han.

– Jeg fikk panikk

20-åringen forteller at han hoppet ned i doen med beina først for å få opp en mobiltelefon som en kamerat hadde mistet, siden han var den eneste av dem som var tynn nok til å krabbe ned i doen.

Da han sekunder senere stod med avføring til lårene, kastet han opp.

– Jeg fikk panikk, for jeg hater trange rom, og det var vanskelig å bevege seg noe særlig, sier han.

Utrolig historie: Kvinne «grodde fast» i toalettsete

Mobilen til kameraten fikk han heldigvis tak i, men ifølge han selv virket den helt ødelagt.

Flere venner av ham sto rundt og fikk tilkalt hjelp. Han mener han har fått flere stikk på kroppen etter oppholdet.

Hos legevakten i Drammen fikk han sårene renset og antibiotikabehandling.

– Jeg skal aldri oppi en do igjen. Nå har jeg veldig vondt, og skal hjem og hvile meg.

Måtte bryte opp toalettet

– Jeg var tydeligvis tynn nok til å komme ned, men ikke tynn nok til å komme opp igjen. Jeg var i hvert fall nede i doen i en time, og det var veldig ubehagelig, forteller 20-åringen til Drammens Tidende.

Har du tips eller bilder? Kontakt VG her

Brannvesenet bekrefter overfor VG at de deltok i redningsarbeidet.

– Vi fikk melding klokken 07.58 via AMK om at en mann satt fast i en utedo. Videre sendte vi en brannbil med fire mann til stedet, sier Kristin Rødnes i 110 Vestviken til VG.

Artikkelen fortsetter under bildet.

FIKK MERKER: Cato Berntsen Larsen (20) slapp unna alvorlige skader, men har fått sår under armene. Foto: Terje Bringedal VG



Hun forteller at mannen kom fint fra det - men med selve utedoen gikk det verre.

Tysk forsker: Slik sitter du riktig på do

– Det tok omkring ti minutter å få mannen ut etter at vi kom frem. Brannvesenet var nødt til å ødelegge toalettet, som nå er ute av drift.

Stengt toalett

Marte Kristine Høibraaten, avdelingsleder for park i Drammen kommune, opplyser at toaletter nå er stengt.

– Brannvesenet måtte bryte opp toalettet for å få mannen ut. Vi skal stenge det av og få det reparert så fort som mulig, sier Høibraaten.

Les også: Kvinne satt fast i handlevogn – måtte klippes løs av fem brannmenn

– Det er en type utedo med en stor tank under. Tanken pleier vanligvis å bli tømt med tankbil i slutten av hver sesong, sier Høibraaten.

Toalettet er vanligvis åpent hele døgnet.

– Det er leit at dette har skjedd. Normalt skal det være svært vanskelig å falle oppi dette toalettet, sier hun.

MÅTTE KNUSE DOEN: Slik ser toalettet i Drammen ut etter at brannvesenet hadde fått ut mannen. Foto: VEGARD AAS/PRESSE30.NO

Publisert: 26.08.16 kl. 09:01 Oppdatert: 19.02.19 kl. 16:44

Mer om Utrolige historier Drammen